
# Әлмәт театры артистлары «зур гастрольләргә» китте

3 сентябрьдә Карелия башкаласына Әлмәт театрының гастроль төркеме китте.

Петрозаводскида Әлмәт театры иң титуллы спектакльләренең берсе «Җил артыннан»ны күрсәтәчәк. Моннан тыш, Карелиянең милли театрында тамашачылар «Киребеткән» спектаклен һәм «Играем маленького Мука» әкиятен карый алачак.

Петрозаводскидагы коллегалар белән дуслык бер ел элек башланды. Ул вакытта Карелиянең Милли театрында режиссерлар, педагоглар, тәнкыйтьчеләр катнашында заманча драматургия буенча күчмә иҗади лаборатория уздырыла. Әлмәт театры Россиянең кече шәһәрләре театрларының XIII фестивалендә җиңүче буларак чакырылган катнашучы була.

Фәридә Исмәгыйлева, Әлмәт татар дәүләт драма театры директоры: "Безгә заманча драматургия буенча театр лабораториясендә катнашырга тәкъдим иткәч, икеләнмичә ризалаштык. Оештыручыларга: Милләтләр театрына, Олег Лоевскийга мондый мөмкинлек өчен рәхмәт. Лаборатория-танышу, элемтәләрне ныгыту, тәҗрибә туплау, актерларны өйрәтү, эмоциональ формада тоту өчен, шулай ук без башкалар белән хәрәкәт иткән юнәлешне чагыштыру өчен бәяләп бетергесез мөмкинлек".


Театр күрсәтү өчен Екатерина Тимофееваның «Полина па эзли» пьесасын сайлый, эскизның режиссеры Алессандра Джунтини була. Биш көн дәвамындагы лабораторияләр театрлар арасында дуслык өчен ныклы нигез булып тора.

Һәм нәкъ бер елдан соң алмашу гастрольләре уза, алар Россия Федерациясе мәдәният министрлыгы ярдәме белән «Росконцерт» федераль дәүләт бюджет мәдәният учреждениесе тарафыннан үткәрелә.

Петрозаводскидагы коллегаларын Әлмәттә 21-23 сентябрьдә «Бальзаминовның өйләнүе» спектакле, «Куллерво» эпик драмасы, «Цветочек аленький» әкиятләре белән көтәләр.




Следите за самым важным и интересным в Telegram-каналеТатмедиа

## Нет комментариев
Әлмәт театры артистлары «зур гастрольләргә» китте